เลขาธิการสำนักงานประกันสังคม ระบุ สำนักประกันสังคมจะเริ่มจ่ายเงินสงเคราะห์บุตรเดือนละ 600 บาท ตั้งแต่ 31 มกราคมนี้ โดยมีผลย้อนหลังไป 1 ปี
เลขาธิการสำนักงานประกันสังคม ระบุ สำนักประกันสังคมจะเริ่มจ่ายเงินสงเคราะห์บุตรเดือนละ 600 บาท ตั้งแต่ 31 มกราคมนี้ โดยมีผลย้อนหลังไป 1 ปีนายอนันต์ชัย อุทัยพัฒนาชีพ เลขาธิการสำนักงานประกันสังคม เปิดเผยว่า สำนักงานประกันสังคมได้ประกาศกฎกระทรวง เรื่อง การจ่ายประโยชน์ทดแทนในกรณีสงเคราะห์บุตร พ.ศ.2561 เมื่อวันที่ 25 ธันวาคม 2561 ที่ผ่านมา โดยมีสาระสำคัญในการปรับเพิ่มสิทธิประโยชน์กรณีสงเคราะห์บุตรให้กับผู้ประกันตน เพื่อเป็นการแบ่งเบาภาระค่าใช้จ่ายในการเลี้ยงดูบุตรของประชาชนและภาคแรงงานให้สามารถเลี้ยงดูเด็กแรกเกิดให้มีคุณภาพชีวิตที่ดี โดยปรับเพิ่มเงินสงเคราะห์บุตรจากเดิม 400 บาท/เดือน เพิ่มเป็น 600 บาท/เดือน ซึ่งบุตรของผู้ประกันตนจะได้รับเงินต้องเป็นบุตรตั้งแต่แรกเกิด จนถึงอายุ 6 ขวบ จำนวน 3 คน โดยในวันที่ 31 มกราคม 2562 นี้ สำนักงานประกันสังคมจะโอนเงินเข้าบัญชีธนาคารของผู้ประกันตนย้อนหลังเริ่มตั้งแต่เดือนมกราคม 2561 จำนวนเดือนละ 200 บาท รวม 12 เดือน เป็นจำนวน 2,400 บาท บวกกับเดือนมกราคม 2562 อีก 600 บาท รวมเป็นเงิน 3,000 บาทผู้ประกันตนสามารถสอบถามข้อมูลเพิ่มเติม ที่สำนักงานประกันสังคมกรุงเทพมหานครพื้นที่ทั้ง 12 แห่ง/จังหวัด/สาขา/ ที่สะดวก หรือโทรสายด่วน 1506 ตลอด 24 ชั่วโมง